Man jaag met Downsindroom-kind (34) weg toe pa in winkel isRyan Meyer. Foto: Verskaf. Die polisie in Oos-Londen het ŉ dringende beroep op lede van die gemeenskap gedoen om te help om ŉ 34-jarige man met Down se sindroom op te spoor. Kapt. Mali Govender, woordvoerder van die polisie, het gesê Ryan Meyer (34) het vir sy pa, ao. Floyd Meyer, in ŉ blou Mazda 3 voor ŉ bandewinkel in Cambridgestraat gewag. Die pa is ook die eienaar van die winkel. “Terwyl die eienaar (die pa) binne die winkel besig was en sy seun vir hom in die motor gewag het, het ŉ onbekende man in die voertuig geklim en met die seun weggery,” het Govender gesê. Die registrasienommer van die motor is FFM2187 EC. Govender het gesê die pa is ongelooflik getraumatiseerd oor die voorval. Die polisie het ŉ dringende beroep op enigiemand met inligting oor die voorval gedoen om die misdaadstoplyn by 08600 10111 te skakel.